Wilhelm Schütte

**Wilhelm SCHÜTTE** (naskiĝinta la  en  Mühlheim-Heißen, mortinta la  en Vieno) estis germana-aŭstra arĥitekto. 

Estante filo de paroĥestro li transloĝiĝis en 1902 al Mühlheim kiu iĝis parto de Kolonjo en la 1914-a jaro. Schütte Kolonje frekventis gimnazion trapasonte la abiturientan ekzamenon en 1917. Poste li laboris ĉe diversaj laborejoj de diversaj firmaoj. Inter junio 1918 kaj novembro 1918 li devis ankoraŭ soldati dum la Unua Mondmilito. Dum la somera semestro 1918 li paralele studis konstruinĝeneriadon ĉe la Teknologia altlernejo Akeno. De la vintra semestro 1918/19 li studis ĉe la Teknologia universitato Darmstadt: tie sukcesis la unua ekzameniĝo. Poste li laboris kiel arĥitekto kaj konstruĉefo ĉe la firmo de Karl Doll en Essen. Poste li studis arĥitekturon en Munkeno. En 1922 li deĵoris en la arkitektura buroo de Martin Elsaesser en Kolonjo, kie li dizajnis meblojn. Munkene kaj ĉe Theodor Tischer en Munkeno li finis la studojn per diplomiĝo. Sekvis deĵorado ĉe Theodor Fischer kaj Robert Vorhoelzer.  Poste estis li mallongan tempon konstrureferendaro je la Supera poŝt-komandejo de Munkeno. En 1925 li fariĝis registrara konstruisto. 

Okaze de la projekto *Neues Frankfurt* li iĝis estro de la lernejkonstrua sekcio. Lernejojn li de tiam ofte konstruis. Frankfurte li ankaŭ ekkonis Margarete Lihotzky kiun li edzinigis en la jaro 1928-a. 

Poste estis li ankaŭ en Ĥinujo, Sovetio kaj Franclando antaŭ elmigri Istanbulon. Tie li docentis. En Turkujo li rajtis konstrui kelkajn lernejojn, al kio faris peradon Robert Vorhoelzer. Ŝtelinte oficialan leterpaperon li povis atingi ke la jemortpuna kondamno de la edzino (pro ŝtatperfido) estis ŝanĝata al simpla prizonpuno. 

De 1947 vivis li Viene kaj iĝis aŭstra ŝtatano. Estante, kiel la edzino, komunisto, li nur ŝpare ricevis oficialajn mendojn. El tio eksplikeblas la multo de liaj verkoj farita laŭ komisio de la Komunista Partio de Aŭstrujo. Eĉ malantaŭ la divorco disde Margarete li restis en Vieno. Post la fondo de la aŭstra sekcio de la arĥitekta societo *CIAM* en 1948, li iĝis ties ĝenerala sekretario. 

## Verkoj (elekto) 
* 1923–24: loĝejoj por poŝtoficistoj en Berchtesgaden
* 1925–27: Konrad-Haenisch-lernejo, Frankfurt am Main (kune kun Martin Elsaesser)
* 1927–28: Ludwig-Richter-lernejo, Frankfurt am Main (kun Martin Elsaesser)
* 1927–29: bazlernejo je Niederursel (de 1965 *Heinrich-Kromer-Schule*), Frankfurt am Main
* 1928/30: liberaeraj klasoj *Frankensteinerschule*
* 1928–29: lernejo *Schule in der Römerstadt* (de 1964 *Geschwister-Scholl-Schule*), Frankfurt am Main
* 1926–29: lernejo *Holzhausenschule,* Frankfurt am Main
* komence de la 1930-aj jaroj:  lernejo por  640 lernantoj je Magnitogorsk 
* 1960–1961: speciala lernejo je Floridsdorf

## Literaturo 
* Isolde Mozer: "Wilhelm Schütte" - ĉe: *Biographisch-Bibliographisches Kirchenlexikon* (BBKL), Nordhausen: Bautz Verlag 2023, volumo 46, kol. 1202–1246, ISBN 978-3-95948-590-6.
* Ute Waditschatka (red.): *Wilhelm Schütte, Architekt: Frankfurt, Moskau, Istanbul, Wien.* Zürich: Park Books [2019], ISBN 978-3-03860-140-1.
* Thomas Flierl (eld.): *Margarete Schütte-Lihotzky / Wilhelm Schütte: „Mach den Weg um Prinkipo, meine Gedanken werden Dich dabei begleiten!“ Der Gefängnis-Briefwechsel 1941–1945.* Lukas Verlag, Berlin 2021, ISBN 978-3-86732-306-2.

## Eksteraj ligiloj 
*artikolo ĉe *Architektenlexikon. Wien 1770-1945* - fare de: *Architekturzentrum Wien* 
*artikolo ĉe *archinform.net*

## Notoj 
Kategorio:Germanaj arkitektoj
Kategorio:Aŭstraj arkitektoj
Kategorio:Aŭstraj komunistoj 
Kategorio:Naskiĝintoj en 1900
Kategorio:Mortintoj en 1968
Kategorio:Viktimoj de la naziismo